Uruguay comparte tamién con Arxentina el primer llugar en cantidá de copes América, dambos con 14, siguíos por Brasil, con 7. No referente a títulos mundiales, Uruguái conquistó en dos vegaes la Copa Mundial de Fútbol (en 1930 y 1950, siendo esti últimu un llogru deportivu hestóricu y ún de los intres más dramáticos ya inescaecibles de la hestoria del fútbol, cuya final ye conocida dende entóncenes col nomatu del Maracanazo). A nivel de clubes, Nacional y Peñarol, los dos principales equipos uruguayos, representaren al Uruguái de forma ablucante, alcaldiando ente dambos ocho Copes Llibertadores y seis Copes Intercontinentales, además duna destacada llista (en cantidá y calidá) de títulos intenacionales que-yos permiten ocupar güei (payares 2006) la primer y la tercer posición nel Ranking de Clubes de la Confederación Sudamericana de Fútbol (Peñarol 1094 pts, Boca Juniors 1023 pts, Nacional 960 pts). [32]